CELEX: 
Language: bg
Date: 2022-01-13 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../ НА КОМИСИЯТА за изпълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на случаи на нарушения и тежки нарушения на правилата на общата политика в областта на рибарството, които могат да доведат до прекъсване на срока за плащане или спиране на плащанията по линия на фонда

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 13.1.2022 година
            
            
               за изпълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на случаи на нарушения и тежки нарушения на правилата на общата политика в областта на рибарството, които могат да доведат до прекъсване на срока за плащане или спиране на плащанията по линия на фонда
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури
                  1
               , и по-специално член 42, параграф 4 и член 43, параграф 4 от него,
            
            
               като има предвид, че:
            
            
               (1)Постигането на целите на общата политика в областта на рибарството (ОПОР), които се съдържат в Регламент (ЕС) № 1380/2013 на Европейския парламент и на Съвета
                  2
               , не следва да се подкопава от нарушения на правилата на ОПОР от страна на държавите членки. В съответствие с член 41 от Регламент (ЕС) № 1380/2013 финансовата помощ от Европейския фонд за морско дело, рибарство и аквакултури (ЕФМДРА) зависи от спазването от държавите членки на правилата на ОПОР. Неспазването на правилата на ОПОР от страна на държавите членки може да доведе до прекъсване или спиране на плащанията или до финансова корекция на финансовата помощ от Съюза в рамките на ОПОР.
            
            
               (2)Общоприложимите разпоредби, съгласно които може да се наложи прекъсването на срока за плащане или спирането на плащанията, са определени съответно в членове 96 и 97 от Регламент (ЕС) 2021/1060 на Европейския парламент и на Съвета
                  3
               . Съгласно тези два члена в специалните правила за ЕФМДРА могат да бъдат предвидени конкретни основания за прекъсването и спирането на плащанията, свързани с неспазване на приложимите правила на ОПОР.
            
            
               (3)Необходимо е да се гарантира правна сигурност за държавите членки, изпълняващи оперативни програми по линия на ЕФМДРА, поради което следва да се определят случаите на нарушения на правилата на ОПОР, които водят до прекъсване на сроковете за плащане, и случаите на тежки нарушения на правилата на ОПОР, които водят до спиране на плащанията.
            
            
               (4)До прекъсване на сроковете за плащане следва да водят случаите на неспазване на правилата на ОПОР, които са от съществено значение за опазването и екологичната устойчивост на морските биологични ресурси.
            
            
               (5)До спиране на плащанията следва да водят случаите, при които в допълнение към неспазването, водещо до прекъсване на сроковете за плащане, съответната държава членка не е взела необходимите мерки за коригиране на ситуацията, довела до съответното неспазване.
            
            
               (6)Когато не е изготвен доклад относно баланса между риболовния капацитет на флота и възможностите за риболов и/или не се изпълнява план за действие по отношение на сегментите на флота, при които е установен структурен свръхкапацитет, съгласно член 22, параграф 4 от Регламент (ЕС) № 1380/2013 на Европейския парламент и на Съвета може да бъде наложено пропорционално спиране или прекъсване на изплащането към въпросната държава членка на съответната финансова помощ от Съюза за инвестиции в съответния сегмент или съответните сегменти на флота.
            
            
               (7)В случай че държава членка не събере и/или не предостави своевременно данни на крайните потребители, съгласно член 25, параграф 7 от Регламент (ЕС) № 1380/2013 на Европейския парламент и на Съвета може също да бъде наложено пропорционално спиране или прекъсване на изплащането на съответната финансова помощ от Съюза за тази държава членка.
            
            
               (8)Като се има предвид колко е важно да се гарантира хармонизирано и еднакво третиране на операторите във всички държави членки от началото на програмния период, настоящият регламент следва да влезе в сила в деня след деня на публикуването му в Официален вестник на Европейския съюз,
            
            
               (9)Предвидените в настоящия регламент мерки са в съответствие със становището на Комитета за Европейския фонд за морско дело, рибарство и аквакултури,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
               Случаи на неспазване
            
            
               Случаите на нарушения на правилата на общата политика в областта на рибарството (ОПОР) от страна на държава членка, които могат да доведат до прекъсване на срока за плащане по заявление за плащане в съответствие с член 42 от Регламент (ЕС) 2021/1139, са определени в приложението към настоящия регламент.
            
         
         
            
               Член 2
               Случаи на сериозно неспазване
            
            
               Случаите на тежки нарушения на правилата на общата политика в областта на рибарството, които могат да доведат до спиране на плащанията в съответствие с член 43 от Регламент (ЕС) 2021/1139, са случаите на нарушения, определени в член 1, при които дадена държава членка, на която е наложено прекъсване на срока за плащане по заявление за плащане в съответствие с член 42 от Регламент (ЕС) 2021/1139, в рамките на периода на прекъсване не взема необходимите мерки за спазване на правилата.
            
            
               Член 3
               Влизане в сила
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 13.1.2022 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        Регламент (ЕС) 2021/1139 на Европейския парламент и на Съвета от 7 юли 2021 г. за създаване на Европейския фонд за морско дело, рибарство и аквакултури и за изменение на Регламент (ЕС) 2017/1004 (OВ L 247, 13.7.2021 г., стр.1).
               
               
                  
                     (2)
                  
                        Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
               
               
                  
                     (3)
                  
                        Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.6.2021 г., стр. 159).
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               СЛУЧАИ НА НЕСПАЗВАНЕ СЪГЛАСНО ЧЛЕН 1
            
            
                     
                        Случаи на неспазване
                     
                  
                  
                     
                        Правно основание
                     
                  
               
                     
                        Категория 1: Случаи, в които не се осигурява спазването на възможностите за риболов, разпределени на държавите членки в съответствие с членове 16 и 17 от Регламент (ЕС) № 1380/2013
                           1
                        
                     
                  
               
                     
                        1.1
                     
                  
                  
                     
                        Случаи, в които не се спазват правилата за лицензиите и разрешенията за риболов.
                     
                  
                  
                     
                        Член 6, параграфи 2—4, член 7, параграфи 2 и 4 от Регламент (ЕО) № 1224/2009
                           2
                         (Регламент за контрол на рибарството)
                     
                  
               
                     
                        1.2
                     
                  
                  
                     
                        Случаи, в които не се извършва наблюдение на използването на възможностите за риболов, по-специално не се записват всички данни, посочени в риболовния дневник, декларациите за трансбордиране, декларациите за разтоварване, документите за продажба или декларациите за приемане, и/или пропуск да се извършва наблюдение на риболовното усилие, като не се предприемат необходимите мерки данните да бъдат точни, пълни и предадени в срок.
                     
                  
                  
                     
                        Член 33, параграф 1 и член 109, параграф 2 от Регламент (ЕО) № 1224/2009
                     
                  
               
                     
                        1.3
                     
                  
                  
                     
                        Случаи, в които на Комисията не се представя уведомление за обобщените данни за разтоварените количества улов и риболовното усилие.
                     
                  
                  
                     
                        Член 33, параграфи 2 и 4 от Регламент (ЕО) № 1224/2009
                     
                  
               
                     
                        1.4
                     
                  
                  
                     
                        Случаи, в които не се налагат забрани на риболовни дейности, когато квотите — включително в рамките на споразумения за партньорство в областта на устойчивото рибарство и регионални организации за управление на рибарството — са изчерпани и/или допустимото риболовно усилие е достигнато.
                     
                  
                  
                     
                        Член 35 от Регламент (ЕО) № 1224/2009
                     
                  
               
                     
                        Категория 2: Случаи, в които не се спазват мерките за опазване и/или защита на уязвимите видове и местообитания с оглед на устойчиви в дългосрочен план дейности в областта на риболова и аквакултурата съгласно член 2 от Регламент (ЕС) № 1380/2013
                     
                  
               
                     
                        2.1
                     
                  
                  
                     
                        Случаи, в които не се осигурява подробно и точно документиране на всички риболовни рейсове, както и подходящ капацитет и средства за наблюдение на спазването на задължението за разтоварване, в съответствие с принципа на ефективност и пропорционалност.
                     
                  
                  
                     
                        Член 15, параграф 13 от Регламент (ЕС) № 1380/2013 относно ОПОР
                     
                  
               
               
            
                     
                        2.2
                     
                  
                  
                     
                        Случаи, в които не се прилага забраната за улов, задържане на борда, трансбордиране и разтоварване на риба или черупкови организми, посочени в приложение IV към Директива 92/43/ЕИО (освен ако не са предоставени дерогации съгласно член 16 от същата директива).
                     
                  
                  
                     
                        Член 10 от Регламент (ЕС) 2019/1241 относно техническите мерки
                           3
                        
                     
                  
               
                     
                        2.3
                     
                  
                  
                     
                        Случаи, в които не се прилага забраната за улов, задържане на борда, трансбордиране и разтоварване на морските бозайници или морските влечуги, посочени в приложения II и IV към Директива 92/43/ЕИО, и на видовете морски птици, попадащи в обхвата на Директива 2009/147/ЕО.
                     
                  
                  
                     
                        Член 11, параграф 1 от Регламент (ЕС) 2019/1241 относно техническите мерки
                     
                  
               
                     
                        2.4
                     
                  
                  
                     
                        Случаи, в които не се събират научни данни за случайния улов на уязвими видове и някои видове морски птици.
                     
                  
                  
                     
                        Член 11, параграф 4 от Регламент (ЕС) 2019/1241 относно техническите мерки и точка 2 от приложение ХІІІ към същия регламент 
                     
                  
               
                     
                        2.5
                     
                  
                  
                     
                        Случаи, в които не се извършват наблюдение и оценка на ефективността на въведените смекчаващи мерки, ако има такива в съответствие с най-добрите налични научни становища.
                     
                  
                  
                     
                        Член 11, параграф 4 от Регламент (ЕС) 2019/1241 относно техническите мерки и точка 4 от приложение ХІІІ към същия регламент
                     
                  
               
                     
                        2.6
                     
                  
                  
                     
                        Случаи, в които не се забранява използването на риболовните уреди, посочени в приложение ІІ към Регламент (ЕС) 2019/1241 относно техническите мерки, с цел защита на уязвими местообитания.
                     
                  
                  
                     
                        Член 12 от Регламент (ЕС) 2019/1241 относно техническите мерки
                     
                  
               
                     
                        2.7
                     
                  
                  
                     
                        Случаи, в които не се спазват правилата за научните изследвания.
                     
                  
                  
                     
                        Член 25, параграф 1, буква д) от Регламент (ЕС) 2019/1241 относно техническите мерки
                     
                  
               
                     
                        2.8
                     
                  
                  
                     
                        Случаи, в които не се създават и не се изпълняват планове за управление на запасите от змиорка.
                     
                  
                  
                     
                        Член 2, параграфи 1, 3 и 10, член 5, параграф 2 и член 6, параграф 1 от Регламент (ЕО) № 1100/2007 на Съвета
                           4
                         (Регламент относно европейската змиорка)
                     
                  
               
                     
                        2.9
                     
                  
                  
                     
                        Случаи, в които не се спазват мерките за опазване на европейската змиорка (намаляване на риболовното усилие, ако е приложимо, и постигане на количествените цели).
                     
                  
                  
                     
                        Член 8, параграф 1 от Регламент (ЕО) № 1100/2007 на Съвета относно европейската змиорка
                     
                  
               
               
            
                     
                        2.10
                     
                  
                  
                     
                        Случаи, в които на Комисията не се представят доклади относно наблюдението, ефективността и резултатите на мерките за опазване на европейската змиорка.
                     
                  
                  
                     
                        Член 9 от Регламент (ЕО) № 1100/2007 на Съвета относно европейската змиорка
                     
                  
               
                     
                        2.11
                     
                  
                  
                     
                        Случаи, в които на Комисията не се изпраща годишният доклад за прилагането на правилата относно премахването на перките на акулите.
                     
                  
                  
                     
                        Член 6 от Регламент (EO) № 1185/2003 от 26 юни 2003 г. за премахването на перките на акулите на борда на риболовните кораби
                           5
                        
                     
                  
               
                     
                        Категория 3: Случаи, в които не се осъществяват външните отношения в областта на рибарството в съответствие с международните задължения и с целите на политиката и принципите съгласно член 28 от Регламент (ЕС) № 1380/2013
                     
                  
               
                     
                        3.1
                     
                  
                  
                     
                        Случаи, в които не се гарантира, че риболовните кораби на Съюза, които плават под знамето на държавата членка и извършват дейност извън водите на Съюза, са в състояние да представят подробна и точна документация за всички свои риболовни и преработвателни дейности.
                     
                  
                  
                     
                        Член 31, параграф 8 от Регламент (ЕС) № 1380/2013 относно ОПОР
                     
                  
               
                     
                        3.2
                     
                  
                  
                     
                        Случаи, в които не се гарантира, че риболовните кораби на Съюза извън водите на Съюза разполагат с разрешения съгласно съответните разпоредби на Регламент (ЕС) 2017/2403 относно устойчивото управление на външните риболовни флотове.
                     
                  
                  
                     
                        Член 5, параграф 1, член 6, параграфи 2 и 4, член 7, параграфи 3—7, член 11, параграф 1, член 18, параграф 1 и член 25, параграф 1 от Регламент (ЕС) 2017/2403
                           6
                         (Регламент относно устойчивото управление на външните риболовни флотове)
                     
                  
               
                     
                        Категория 4: Случаи, в които не се осигурява баланс между риболовния капацитет на флота и природните ресурси, както се изисква съгласно член 22 от Регламент (ЕС) № 1380/2013
                     
                  
               
                     
                        4.1
                     
                  
                  
                     
                        Случаи, в които не са въведени мерки за адаптиране на риболовния капацитет на флота към възможностите за риболов с цел постигане на стабилен и траен баланс между тях, като се отчитат тенденциите и най-добрите научни становища.
                     
                  
                  
                     
                        Член 22, параграф 1 от Регламент (ЕС) № 1380/2013 относно ОПОР
                     
                  
               
                     
                        4.2
                     
                  
                  
                     
                        Случаи, в които не се изготвят отделни оценки за флотовете в най-отдалечените региони и за корабите, осъществяващи дейност само извън водите на Съюза.
                     
                  
                  
                     
                        Член 22, параграф 3 от Регламент (ЕС) № 1380/2013 относно ОПОР
                     
                  
               
                     
                        4.3
                     
                  
                  
                     
                        Случаи, в които не се гарантира, че всяко отписване от флота се предшества от отнемането на съответните лицензии и разрешения за риболов и че риболовният капацитет не се заменя.
                     
                  
                  
                     
                        Член 22, параграфи 5 и 6 от Регламент (ЕС) № 1380/2013 относно ОПОР
                     
                  
               
                     
                        4.4
                     
                  
                  
                     
                        Случаи, в които не се гарантира спазването на пределните граници за риболовния капацитет, определени в приложение ІІ към Регламент (ЕС) № 1380/2013 относно ОПОР.
                     
                  
                  
                     
                        Член 22, параграф 7 от Регламент (ЕС) № 1380/2013 относно ОПОР
                     
                  
               
                     
                        4.5
                     
                  
                  
                     
                        Случаи, в които системата за вписване/отписване не се прилага така, че вписването на нов капацитет във флота без публична помощ да бъде компенсирано от предшестващо отписване на капацитет без публична помощ, най-малкото равен на нововписания.
                     
                  
                  
                     
                        Член 23, параграф 1 от Регламент (ЕС) № 1380/2013 относно ОПОР
                     
                  
               
            
                     
                        4.6
                     
                  
                  
                     
                        Случаи, в които на Комисията не се представя информацията, която трябва да се запише в регистъра на риболовния флот на Съюза, съгласно член 24, параграф 1 от Регламент (ЕС) № 1380/2013 относно ОПОР и Регламента за изпълнение на Комисията относно регистъра на риболовния флот на Съюза.
                     
                  
                  
                     
                        Член 24, параграф 2 от Регламент (ЕС) № 1380/2013 относно ОПОР, както и Регламент за изпълнение (ЕС) 2017/218 на Комисията от 6 февруари 2017 г. относно регистъра на риболовния флот на Съюза
                           7
                         
                     
                  
               
                     
                        4.7 
                     
                  
                  
                     
                        Случаи, в които не се извършват контрол и мониторинг на риболовния капацитет и мощността на двигателя на риболовните кораби.
                     
                  
                  
                     
                        Член 38, член 39, параграф 2, член 40, параграф 1 и член 41 от Регламент (ЕО) № 1224/2009 за контрол
                     
                  
               
                     
                        Категория 5: Случаи, в които не се допринася за постигането на целта на ОПОР за събиране на научни данни съгласно член 2, параграф 4 от Регламент (ЕС) № 1380/2013
                     
                  
               
                     
                        5.1
                     
                  
                  
                     
                        Случаи, в които не се събират и управляват биологични, екологични, технически и социално-икономически данни.
                     
                  
                  
                     
                        Член 25, параграф 1 от Регламент (ЕС) № 1380/2013 относно ОПОР
                     
                  
               
                     
                        5.2
                     
                  
                  
                     
                        Случаи, в които не се координират дейностите по събиране на данни с други държави членки в същия регион.
                     
                  
                  
                     
                        Член 6, параграф 4 и член 9, параграф 1 от Регламент (ЕС) 2017/1004
                           8
                         (Регламент относно рамката за събиране на данни)
                     
                  
               
                     
                        5.3
                     
                  
                  
                     
                        Случаи, в които не се гарантира правилното изпълнение на задачите на националните кореспонденти.
                     
                  
                  
                     
                        Член 7 от Регламент (ЕС) 2017/1004 относно рамката за събиране на данни 
                     
                  
               
                     
                        5.4
                     
                  
                  
                     
                        Случаи, в които не се представя годишният доклад относно изпълнението на националните работни планове за събиране на данни в секторите на рибарството и аквакултурата.
                     
                  
                  
                     
                        Член 11, параграф 1 от Регламент (ЕС) 2017/1004 относно рамката за събиране на данни
                     
                  
               
                     
                        5.5
                     
                  
                  
                     
                        Случаи, в които не се спазват правилата за използване на данни.
                     
                  
                  
                     
                        Членове 14, 16, 17, 19 и 20 от Регламент (ЕС) 2017/1004 относно рамката за събиране на данни
                     
                  
               
               
            
                     
                        Категория 6: Случаи, в които не се прилага ефективна система за контрол с цел спазване на правилата за ОПОР, както се изисква в член 36, параграф 3 от Регламент (ЕС) № 1380/2013
                     
                  
               
                     
                        6.1
                     
                  
                  
                     
                        Случаи, в които не се контролират дейностите, извършвани от физически или юридически лица в рамките на ОПОР на тяхна територия и във води под техния суверенитет или юрисдикция.
                     
                  
                  
                     
                        Член 5, параграф 1 от Регламент (ЕО) № 1224/2009
                     
                  
               
                     
                        6.2
                     
                  
                  
                     
                        Случаи, в които не се осъществява контрол на достъпа до водите и до ресурсите, както и на дейностите извън водите на Съюза, които се извършват от риболовни кораби на Съюза под тяхното знаме.
                     
                  
                  
                     
                        Член 5, параграф 2 от Регламент (ЕО) № 1224/2009
                     
                  
               
                     
                        6.3
                     
                  
                  
                     
                        Случаи, в които не са приети подходящи мерки и не са разпределени адекватни финансови, човешки и технически ресурси за контрола, инспекциите и правоприлагането.
                     
                  
                  
                     
                        Член 5, параграф 3 от Регламент (ЕО) № 1224/2009
                     
                  
               
                     
                        6.4
                     
                  
                  
                     
                        Случаи, в които не се гарантира, че контролът, инспекциите и правоприлагането се извършват на недискриминационна основа по отношение на секторите, корабите или лицата и въз основа на управлението на риска.
                     
                  
                  
                     
                        Член 5, параграф 4 от Регламент (ЕО) № 1224/2009
                     
                  
               
                     
                        6.5
                     
                  
                  
                     
                        Случаи, в които не се гарантира спазването на правилата във връзка с националните програми за контролна дейност и установените от Комисията програми за контрол и инспекции.
                     
                  
                  
                     
                        Член 46 и член 95, параграф 4 от Регламент (ЕО) № 1224/2009
                     
                  
               
                     
                        6.6
                     
                  
                  
                     
                        Случаи, в които не се гарантира спазването на правилата във връзка с пускането на пазара, проследяемостта, първата продажба и претеглянето на продукти от риболов и аквакултура.
                     
                  
                  
                     
                        Член 56, параграф 1, член 57, параграф 1, член 58, член 59, параграф 1, член 60, параграфи 1 и 2 от Регламент (ЕО) № 1224/2009
                     
                  
               
                     
                        6.7
                     
                  
                  
                     
                        Случаи, в които не се прилагат мерките, за които е взето решение от Комисията с оглед на спазването от страна на държавите членки на целите на ОПОР, а именно във връзка с плановете за действие, съставени след проверки или независими инспекции, включително забрани за риболов, доклади от проверки, независими инспекции и одити, приспадане и прехвърляне на квоти и риболовно усилие и извънредни мерки.
                     
                  
                  
                     
                        Членове 36, 102, 104—108 от Регламент (ЕО) № 1224/2009
                     
                  
               
                     
                        6.8
                     
                  
                  
                     
                        Случаи, в които не се спазват изискванията по отношение на анализа, проверката и обмена на данни и информация и достъпа до тях.
                     
                  
                  
                     
                        Член 109, параграфи 1, 3, 4, 6 и 8, членове 110, 111, 114 и 116 от Регламент (ЕО) № 1224/2009
                     
                  
               
               
            
                     
                        Категория 7: Случаи, в които не е въведена ефективна система за инспекции и правоприлагане, както се изисква в член 36, параграф 3 от Регламент (ЕС) № 1380/2013
                     
                  
               
                     
                        7.1
                     
                  
                  
                     
                        Случаи, в които не се упражнява ефективен надзор и не се извършват ефективни инспекции.
                     
                  
                  
                     
                        Член 71, член 72, параграфи 1 и 2, член 74, член 78, параграф 1, член 80, член 83, параграфи 1 и 2, член 84, параграф 2, член 85 и член 87 от Регламент (ЕО) № 1224/2009 
                     
                  
               
                     
                        7.2
                     
                  
                  
                     
                        Случаи, в които не се осъществява сътрудничество с Комисията с цел да се улесни изпълнението на задачите на нейните длъжностни лица по време на техните мисии, свързани с проверки, независими инспекции и одити.
                     
                  
                  
                     
                        Член 96, параграф 2 от Регламент (ЕО) № 1224/2009
                     
                  
               
                     
                        7.3
                     
                  
                  
                     
                        Случаи, в които не са установени критерии за определяне на тежестта на нарушенията на правилата на ОПОР.
                     
                  
                  
                     
                        Член 3, параграф 2 и член 42 от Регламент (ЕО) № 1005/2008 относно ННН риболов и член 90, параграф 1 от Регламент (ЕО) № 1224/2009 за контрол
                     
                  
               
                     
                        7.4
                     
                  
                  
                     
                        Случаи, в които не е осигурено систематичното приемане на подходящи мерки и налагането на ефективни, пропорционални и възпиращи санкции и придружаващи санкции за нарушения на правилата на ОПОР
                     
                  
                  
                     
                        Член 89, параграфи 1—3 и член 90 от Регламент (ЕО) № 1224/2009 за контрол, както и членове 43—47 от Регламент (ЕО) № 1005/2008 относно ННН риболов
                     
                  
               
                     
                        7.5
                     
                  
                  
                     
                        Случаи, в които не се прилага точковата система за тежки нарушения по отношение на притежателите на лицензии за риболов, както и на капитаните.
                     
                  
                  
                     
                        Член 92, параграфи 1, 2 и 6 от Регламент (ЕО) № 1224/2009
                     
                  
               
                     
                        7.6
                     
                  
                  
                     
                        Случаи, в които не се води национален регистър на нарушенията.
                     
                  
                  
                     
                        Член 93, параграф 1 от Регламент (ЕО) № 1224/2009
                     
                  
               
                     
                        Категория 8: Случаи, в които не се прилагат мерки за борба с незаконния, недеклариран и нерегулиран (ННН) риболов, както се изисква в член 36, параграф 1 от Регламент (ЕС) № 1380/2013
                     
                  
               
                     
                        8.1
                     
                  
                  
                     
                        Случаи, в които не се предприемат мерки за гарантиране на предотвратяването, възпирането и премахването на ННН риболов в съответствие с Регламент (ЕО) № 1005/2008.
                     
                  
                  
                     
                        Член 1, параграф 2 от Регламент (ЕО) № 1005/2008 относно ННН риболов
                     
                  
               
                     
                        8.2
                     
                  
                  
                     
                        Случаи, в които не се извършват проверки във връзка със схемата за удостоверяване на улова.
                     
                  
                  
                     
                        Член 17, параграфи 3 и 4 от Регламент (ЕО) № 1005/2008 относно ННН риболов
                     
                  
               
                     
                        8.3
                     
                  
                  
                     
                        Случаи, в които не се спазват правилата във връзка с одобрените икономически оператори.
                     
                  
                  
                     
                        Член 10, параграф 2, член 16, параграф 1, член 17, параграф 1, член 20, параграф 3, член 21, параграфи 3, 5 и 7, член 23, параграф 1, член 25, член 26, параграф 2, член 27, параграф 4, член 29, параграф 1 и член 30, параграф 1 от Регламент (ЕО) № 1010/2009
                           9
                        
                     
                  
               
                     
                        Категория 9: Случаи, в които не се спазват правилата относно обща организация на пазарите на продукти от риболов и аквакултури, създадена с цел да се допринесе за постигането на целите на ОПОР, съгласно член 35, параграф 1 от Регламент (ЕС) № 1380/2013
                     
                  
               
                     
                        9.1
                     
                  
                  
                     
                        Случаи, в които не се спазват критериите за признаване на организации на производителите и междубраншови организации.
                     
                  
                  
                     
                        Член 14, параграф 1 и член 16, параграф 1 от Регламент (ЕС) № 1379/2013 относно общата организация на пазарите
                           10
                        
                     
                  
               
                     
                        9.2
                     
                  
                  
                     
                        Случаи, в които не се извършват необходимите проверки на признати колективни организации.
                     
                  
                  
                     
                        Член 18, параграфи 1 и 2 от Регламент (ЕС) № 1379/2013 относно общата организация на пазарите
                     
                  
               
         
         
            
                  
                     (1)
                  
                        Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 и Решение 2004/585/ЕО на Съвета (ОВ L 354, 28.12.2013 г., стр. 22).
               
               
                  
                     (2)
                  
                        Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).
               
               
                  
                     (3)
                  
                        Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) № 1967/2006 и (ЕО) № 1224/2009 на Съвета и на регламенти (ЕС) № 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) № 894/97, (ЕО) № 850/98, (ЕО) № 2549/2000, (ЕО) № 254/2002, (ЕО) № 812/2004 и (ЕО) № 2187/2005 на Съвета (ОВ L 198, 25.7.2019 г., стр. 105).
               
               
                  
                     (4)
                  
                        Регламент (ЕО) № 1100/2007 на Съвета от 18 септември 2007 г. относно установяване на мерки за възстановяване на запасите от европейска змиорка (ОВ L 248, 22.9.2007 г., стр. 17).
               
               
                  
                     (5)
                  
                        Регламент (EO) № 1185/2003 на Съвета от 26 юни 2003 г. за премахването на перките на акулите на борда на риболовните кораби (OB L 167, 4.7.2003 г., стр. 1).
               
               
                  
                     (6)
                  
                        Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) № 1006/2008 на Съвета (ОВ L 347, 28.12.2017 г., стр. 81).
               
               
                  
                     (7)
                  
                        Регламент за изпълнение (ЕС) 2017/218 на Комисията от 6 февруари 2017 г. относно регистъра на риболовния флот на Съюза (OВ L 34, 9.2.2017 г., стр. 9).
               
               
                  
                     (8)
                  
                        Регламент (ЕС) 2017/1004 на Европейския парламент и на Съвета от 17 май 2017 г. за установяване на рамка на Съюза за събиране, управление и използване на данни в сектора на рибарството и за подкрепа при изготвянето на научни становища във връзка с общата политика в областта на рибарството, и за отмяна на Регламент (ЕО) № 199/2008 на Съвета (ОВ L 157, 20.6.2017 г., стр. 1).
               
               
                  
                     (9)
                  
                        Регламент (ЕО) № 1010/2009 на Комисията от 22 октомври 2009 г. за определяне на подробни правила за прилагането на Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 280, 27.10.2009 г., стр. 5).
               
               
                  
                     (10)
                  
                        Регламент (ЕС) № 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 и за отмяна на Регламент (ЕО) № 104/2000 на Съвета (ОВ L 354, 28.12.2013 г., стр. 1).